এটিএম সালাম, নবীগঞ্জ থেকে ॥ নবীগঞ্জের ইমা গাড়ি চালক মিজানুর রহমান (২৬) ভাগ্যান্বেষনে অবৈধভাবে মালয়েশিয়া গিয়ে দালালের বন্দি শিবিরে মারা গেছেন। বানিয়াচংয়ের জাহাঙ্গীর মিয়া নামের এক যুবক গত ২০ ফেব্র“য়ারী বাংলাদেশ সময় দুপুর ২টার দিকে মালয়েশিয়া থেকে মিজানুর রহমানের বাড়িতে ফোন করে এ খবর দিয়েছে বলে তার পরিবার জানিয়েছে। প্রায় আড়াই মাস পূর্র্বে দালালদের বন্দি শিবিরে মিজানুর মৃত্যুবরণ করেছে এবং জাহাঙ্গীর মিয়া নিজে দাফন করেছে বলেও জানায়। এ খবর শুনার পর মিজানের পরিবারে আহাজারি ও কান্নার রুল শুরু হয়েছে। এলাকায় নেমে এসেছে শোকের ছায়া। মিজানের পরিবার সূত্রে জানা গেছে-নবীগঞ্জ সদর ইউনিয়নের চৌশতপুর গ্রামের দালাল আবুল মিয়া ২ লাখ ৮০ হাজার টাকার বিনিময়ে একমাত্র উপার্জনকারী ইমা গাড়ী চালক মিজানুর রহমানকে প্রলোভন দিয়ে ...